Asius Samius
Asius Samius, Amphiptolemi filius, fuit poeta Graecus aevi archaici.

Incertum est eumne iam 700 a.C.n. vixisse, verisimiliter autem eodem tempore atque Hesiodus florebat. Samo in insula natus est et ab Athenaeo "antiquus ille poeta Samius" appellatur. Asius opera epica et carmen elegiacum confecit, quorum fragmenta tantum pauca apud Athenaeum, Pausaniam, Strabonem aliosque tradita sunt. Versibus epicis de genealogia mythica, de re Boeotica et de insula Samo cantitavit.

Notae

Bibliographia 
 Editiones fragmentorum
 F. S. Lehrs, Fridericus Dübner, edd., Hesiodi Carmina; Apollonii Argonautica; Musaei Carmen de Herone et Leandro; Coluthi Raptus Helenae; Quinti Posthomerica; Triphiodori Excidium Ilii; Tzetzae Antehomerica, etc. (Lutetiae: Didot, 1840)  pars 2 pp. 1-4

 fragmentorum epicorum tantum
 Gulielmus Kinkel, ed., Epicorum Graecorum fragmenta, vol. 1 (Lipsiae: Teubner, 1877) pp. 202-207 
 Martin L. West, ed. et interpr., Greek Epic Fragments (Cantabrigiae Massachusettensium: Harvard University Press, 2003. ISBN 978-0-674-99605-2) pp. 254-263 

 fragmenti elegiaci tantum
 Theodorus Bergk, ed., Poetae lyrici Graeci (Lipsiae: Reichenbachii fratres, 1843)  p. 313 
 M. L. West, ed., Iambi et elegi Graeci vol. 2 (Oxonii: Clarendon Press, 1971) p. 46 

Nati saeculo 8 aut 7 a.C.n.
Mortui saeculo 7 a.C.n.
Poetae Graeci
Epici
Incolae Sami
Scriptores Graeciae antiquae
Scriptores operum deperditorum